CELEX: 21997D1206(01)
Language: el
Date: 1997-10-23 00:00:00
Title: Απόφαση αριθ. 5/97 της Επιτροπής Τελωνειακής Συνεργασίας ΑΚΕ-ΕΚ της 23ης Οκτωβρίου 1997 σχετικά με παρέκκλιση από τον ορισμό των «προϊόντων καταγωγής», προκειμένου να ληφθεί υπόψη η ειδική κατάσταση της Ζάμπια όσον αφορά την παραγωγή νήματος πολυεστέρα-βάμβακα (κλάση ΕΣ ex 55.09)

Avis juridique important

|

21997D1206(01)

Απόφαση αριθ. 5/97 της Επιτροπής Τελωνειακής Συνεργασίας ΑΚΕ-ΕΚ της 23ης Οκτωβρίου 1997 σχετικά με παρέκκλιση από τον ορισμό των «προϊόντων καταγωγής», προκειμένου να ληφθεί υπόψη η ειδική κατάσταση της Ζάμπια όσον αφορά την παραγωγή νήματος πολυεστέρα-βάμβακα (κλάση ΕΣ ex 55.09)  

Επίσημη Εφημερίδα αριθ. L 335 της 06/12/1997 σ. 0019 - 0020

ΑΠΟΦΑΣΗ αριθ. 5/97 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ της 23ης Οκτωβρίου 1997 σχετικά με παρέκκλιση από τον ορισμό των «προϊόντων καταγωγής», προκειμένου να ληφθεί υπόψη η ειδική κατάσταση της Ζάμπια όσον αφορά την παραγωγή νήματος πολυεστέρα-βάμβακα (κλάση ΕΣ ex 55.09) (97/814/ΕΚ)Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,Έχοντας υπόψη την τέταρτη σύμβαση ΑΚΕ-ΕΚ, που υπογράφηκε στη Λομέ, στις 15 Δεκεμβρίου 1989, όπως αναθεωρήθηκε με τη συμφωνία που υπογράφηκε στη νήσο Μαυρίκιο, στις 4 Νοεμβρίου 1995, και ιδίως το άρθρο 31 παράγραφοι 1 έως 10 του πρωτοκόλλου αριθ. 1 της συμφωνίας,Εκτιμώντας:ότι το εν λόγω πρωτόκολλο προβλέπει παρεκκλίσεις από τους κανόνες καταγωγής σε περιπτώσεις κατά τις οποίες οι παρεκκλίσεις αυτές δικαιολογούνται λόγω της ανάπτυξης υφιστάμενου κλάδου ή συγκρότησης νέου 7ότι, στις 19 Ιουνίου 1997, τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν, για λογαριασμό της κυβέρνησης της Ζάμπια, αίτηση με αντικείμενο την παρέκκλιση από τον κανόνα καταγωγής του πρωτοκόλλου, όσον αφορά το νήμα πολυεστέρα-βαμβακιού το παραγόμενο από την εν λόγω χώρα, για το χρονικό διάστημα από την 1η Ιουνίου 1997 μέχρι τις 29 Φεβρουαρίου 2000 και για ποσότητα 3 500 τόνων ετησίως 7 ότι η κυβέρνηση της Ζάμπια ζήτησε να επιτραπεί η χρήση μη συνεχών υφαντικών ινών πολυεστέρα, από γειτονικές αναπτυσσόμενες χώρες και από χώρες που ανήκουν στην ίδια ενιαία γεωγραφική περιοχή, στην κατασκευή των νημάτων πολυεστέρα-βάμβακα 7ότι η αιτηθείσα παρέκκλιση δικαιολογείται στο πλαίσιο των σχετικών διατάξεων του πρωτοκόλλου αριθ. 1, ιδίως όσον αφορά τα ολιγότερο ανεπτυγμένα κράτη, το επίπεδο προστιθέμενης αξίας κατά την προτεινόμενη παραγωγική διαδικασία στη Ζάμπια και τις οικονομικές και κοινωνικές επιπτώσεις της αποδοχής της παρέκκλισης για τη Ζάμπια 7ότι η παρέκκλιση δεν θα προκαλούσε σοβαρές ζημίες στον υφιστάμενο στην κοινότητα βιομηχανικό αυτό κλάδο, λαμβανομένων υπόψη των προβλεπόμενων για εισαγωγή ποσοτήτων, υπό την προϋπόθεση ότι ορισμένοι όροι σχετικά με τις ποσότητες, την επιτήρηση και τη διάρκεια θα τηρηθούν,ΑΠΟΦΑΣΙΖΕΙ:Άρθρο 1 Κατά παρέκκλιση από τις ειδικές διατάξεις του καταλόγου του παραρτήματος ΙΙ του πρωτοκόλλου αριθ. 1 της τέταρτης σύμβασης ΑΚΕ-ΕΚ, το νήμα πολυεστέρα-βαμβακιού της κλάσης ΕΣ ex 55.09, το παραγόμενο στη Ζάμπια από μη καταγόμενες μη συνεχείς πολυεστερικές ίνες, προμηθευόμενες σύμφωνα με τους όρους της αιτήσεως, θα θεωρείται ως καταγόμενο από τη χώρα αυτή με βάση τους όρους της παρούσας απόφασης.Άρθρο 2 Η παρέκκλιση η προβλεπόμενη στο άρθρο 1 εφαρμόζεται για τις ποσότητες τις αναφερόμενες στο παράρτημα της παρούσας απόφασης τις εξαγόμενες από τη Ζάμπια από την 1η Νοεμβρίου 1997 μέχρι τις 29 Φεβρουαρίου 2000.Άρθρο 3 Τις ποσότητες τις αναφερόμενες στο άρθρο 2 διαχειρίζεται η Επιτροπή, η οποία λαμβάνει κάθε μέτρο διοικητικού χαρακτήρα το οποίο θεωρεί σκόπιμο για την αποτελεσματική διαχείρισή τους.Σε περίπτωση που κάποιος εισαγωγέας καταθέσει σε κράτος μέλος διασάφηση για θέση σε ελεύθερη κυκλοφορία με αίτηση για υπαγωγή στο ευεργέτημα της παρούσας απόφασης, το κράτος μέλος, εφόσον η διασάφηση έχει γίνει δεκτή από τις τελωνειακές αρχές, ενημερώνει την Επιτροπή σχετικά με την επιθυμία του να αναλάβει την ποσότητα που αντιστοιχεί στις ανάγκες του.Οι αιτήσεις ανάληψης, στις οποίες αναφέρεται η ημερομηνία αποδοχής των διασαφήσεων, διαβιβάζονται αμελλητί στην Επιτροπή.Οι αναλήψεις παρέχονται από την Επιτροπή κατά σειρά ημερομηνίας αποδοχής των διασαφήσεων θέσης σε ελεύθερη κυκλοφορία από τις τελωνειακές υπηρεσίες των κρατών μελών, με την προϋπόθεση ότι το διαθέσιμο υπόλοιπο επιτρέπει την ανάληψη αυτή.Σε περίπτωση που κάποιο κράτος μέλος δεν χρησιμοποιήσει την αναληφθείσα ποσότητα, την επιστρέφει το ταχύτερο δυνατό στην αντίστοιχη ποσόστωση.Εφόσον οι αιτήσεις υπερβαίνουν το διαθέσιμο υπόλοιπο δεδομένης ποσόστωσης, οι ποσότητες κατανέμονται κατ' αναλογία. Η Επιτροπή ενημερώνει τα κράτη μέλη όσον αφορά την ανάληψη ποσοστώσεων.Κάθε κράτος μέλος εξασφαλίζει ότι οι εισαγωγείς έχουν συνεχή και ισότιμη πρόσβαση στις διαθέσιμες ποσότητες, εφόσον το υπόλοιπο επιτρέπει την ανάληψη.Άρθρο 4 Στη θέση 7 των πιστοποιητικών EUR 1 των εκδιδόμενων στο πλαίσιο της παρούσας απόφασης αναγράφονται τα ακόλουθα:«Παρέκκλιση - απόφαση αριθ. 5/97».Άρθρο 5 Τα κράτη της Αφρικής, της Καραϊβικής και του Ειρηνικού (κράτη ΑΚΕ) και τα κράτη της Ευρωπαϊκής Κοινότητας λαμβάνουν τα αναγκαία μέτρα για την εφαρμογή της παρούσας απόφασης.Άρθρο 6 Η παρούσα απόφαση αρχίζει να ισχύει από την ημερομηνία έκδοσής της.Εφαρμόζεται από την 1η Νοεμβρίου 1997.Βρυξέλλες, 23 Οκτωβρίου 1997.Για την επιτροπή τελωνειακής συνεργασίας ΑΚΕ-ΕΚΗ κοινή προεδρίαJ. CURRIEA. MBA OLO ANDEMEΠΑΡΑΡΤΗΜΑ ΖΑΜΠΙΑ >ΘΕΣΗ ΠΗΝΑΚΑ>